《遣兴》
宋代·林希逸

老后粗知见处真，世缘随顺不妨贫。静看星斗尊吾性，閒对烟云笑此身。

旧学易忘缘懒散，近诗多拙欠尖新。从今只合逃名去，似此饥穷昔几人。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。